Diari Oficial de la Generalitat Valenciana


Sumari del DOGV 2550, del 13-07-1995 (1995/835436)

ORDRE de 28 de març de 1995, de la Conselleria d'Economia i Hisenda, per la qual s'estableix un nou tipus d'emissió de bons de la Generalitat Valenciana.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/28/(3)/dof/vci/html**

### Dades del document

Número de DOGV
:   2550

Data del DOGV
:   13-07-1995

Secció del DOGV
:   DISPOSICIONS GENERALS

Número del document
:   1995/835436


Data del document
:   28-03-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 28 de març de 1995, de la Conselleria d'Economia i Hisenda, per la qual s'estableix un nou tipus d'emissió de bons de la Generalitat Valenciana.   
El conveni de col.laboració pel qual es regulen els programes financers de la Generalitat Valenciana estableix les característiques, els terminis i en general les regles bàsiques a què han d'ajustar-se els instruments emesos o contractats per la Generalitat Valenciana.  
D'altra banda l'aproximació a les tècniques d'emissió del deute de la Generalitat Valenciana a les que se segueixen en altres mercats financers aconsellen reestructurar i establir noves referències que permeten ampliar la col.locació del deute públic que emet la Generalitat Valenciana.  
Per tot això, en virtut del que estableix el Decret 45/1995, de 22 de març, pel qual es disposa la creació de deute de la Generalitat Valenciana corresponent a l'exercici 1995,  
ORDENE  
Article primer  
Establir un nou termini per als bons de la Generalitat Valenciana per a les pròximes convocatòries, amb la referència següent:  
Bons a tipus fix al termini de 3 anys. Cupó explícit.  
Data d'emissió: 28.04.95  
Data d'amortització: 29.05.98  
Els llançaments que s'efectuen comportaran la tècnica d'agregació d'emissions.  
Article segon  
Les característiques dels nous bons que s'emeten seran les següents:  
a) El nominal dels títols serà de 10.000 pessetes o múltiple d'aquesta quantitat, el tipus d'interés nominal anual es definirà en el moment de l'emissió i es mantindrà al llarg de la seua vida, i el pagament de cupons serà anual, el 29 de maig de cada any durant els tres de vida dels bons; el pagament del primer cupó serà el 29 de maig de 1996. L'amortització s'efectuarà al mateix temps.  
b) El període de temps des del desemborsament de cada llançament fins al primer cupó pospagat s'ajustarà en els dies necessaris perquè els restants períodes de cupó siguen complets i el venciment de l'últim d'ells coincidisca amb la data d'amortització final.  
c) Independentment del moment en què s'efectue el llançament, l'import corresponent a cada venciment d'interessos, inclòs el més pròxim al venciment, serà igual per a tots els títols emesos amb el mateix cupó, excepte el primer llançament el termini del qual serà major.  
Article tercer  
a) El deute de la Generalitat Valenciana s'ajustarà a les condicions i característiques establides en el conveni d'emissió que la regula.  
b) En allò no establit en aquesta ordre, s'atendran les ordres de 15 de novembre de 1991, de 13 d'abril de 1992, 30 de novembre de 1992, i 2 de febrer de 1993, totes elles de la Conselleria d'Economia i Hisenda. Així mateix l'oferta o ofertes que han de presentar les entitats licitadores s'ajustaran al model ja establit que apareix com annex en les ordres indicades.  
DISPOSICIó FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 28 de març de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI